钦定古今图书集成/方舆汇编/边裔典/第053卷 > 隋
## 钦定古今图书集成/方舆汇编/边裔典/第053卷 > 隋

### 炀帝大业十二年漕国遣使入贡

按《隋书炀帝本纪》，不载。按《西域传》，“漕国在葱岭之
北，汉时罽宾国也。其王姓昭武，字顺达，康国，王之宗
族。都城方四里，胜兵者万馀人。国法严整，杀人及贼
盗皆死。其俗淫祠。葱岭山有顺天神者，仪制极华，金
银鍱为屋，以银为地，祠者日有千馀人。祠前有一鱼
脊骨，其孔中通，马骑出入。国王戴金鱼头冠，坐金马
座。”土多稻粟豆麦饶，象马封牛金银镔铁氍。朱砂、
青黛，安息、青木等香，石蜜半。〈此字恐讹〉蜜，黑盐、阿魏药、白
附子。北去帆延七百里，东北去劫国六百里，东北去
瓜州六千六百里。大业中，遣使贡方物。

按：《册府元龟》：“大业十二年，漕国遣使朝贡。”